ଏ ବର୍ଷ ଏହି ଯୋଡି ପରଦାକୁ ଆସିଲେନି
ଏ ବର୍ଷ ଏହି ଯୋଡି ପରଦାକୁ ଆସିଲେନି
0
ସେୟାର
ଭୁବନେଶ୍ୱର:ଏ ବର୍ଷ ଦର୍ଶକ କେତେକ ଓଲିଉଡ ଯୋଡିକୁ ଦର୍ଶକ ପରଦାରେ ଦେଖିବାକୁ ପାଇ ନାହାନ୍ତି। ସେଥିମଧ୍ୟରୁ ଗୋଟିଏ ଯୋଡି ହେଲେ ଅରିନ୍ଦମ୍‌-ଶୀତଲ। ଏହି ଯୋଡିକୁ ଦର୍ଶକ ଗତ ବର୍ଷ ‘ପ୍ରେମରେ ପ୍ରେମରେ’ ଏବଂ ‘ତୋର ଦିନେକୁ ମୋର ଦିନେ’ ଭଳି ଦୁଇଟି ସିନେମାରେ ଦେଖିବାକୁ ପାଇଥିଲେ। ଏବର୍ଷ ଯଦି ଏହି ପେଆର୍‌ ପୁଣି ପରଦାକୁ ଆସିଥାନ୍ତେ ତେବେ ହାଟ୍ରିକ୍‌ କରିଥାନ୍ତେ। କିନ୍ତୁ ସେଭଳି ହେଲା ନାହିଁ । ଏବର୍ଷ ଶୀତଲ କେବଳ ବାବୁସାନଙ୍କ ବିପକ୍ଷରେ ଦୁଇଟି ସିନେମାରେ ନଜର ଆସିଛନ୍ତି। ଏହା ହେଲା ‘ଦିଲ୍‌ ଦିଓ୍ଵାନା ହେଇଗଲା’ ଏବଂ ‘ସୁନା ପିଲା ,ଟିକେ ସ୍କୃ ଢ଼ିଲା’ ।
ଅପରପକ୍ଷରେ ଓଲିଉଡର ହ୍ୟାଣ୍ଡସମ୍‌ ହିରୋ ଅରିନ୍ଦମ୍‌ଙ୍କ ପାଇଁ ୨୦୧୭ ବର୍ଷ ହେଉଛି ପୁରୁଣା ନାୟିକାଙ୍କ ସହ ରୋମାନସ୍‌ କରିବାର ବର୍ଷ। କହିବାର ଅର୍ଥ ହେଲା ଯେ ଏବର୍ଷ ତାଙ୍କର ଯେଉଁ ଦୁଇଟି ସିନେମା ରିଲିଜ୍‌ ହୋଇଛି ସେଥି ମଧ୍ୟରୁ ଗୋଟିକରେ ତାଙ୍କର ଯୋଡିଦାର ବନିଥିଲେ ବର୍ଷା ପ୍ରିୟଦର୍ଶିନୀ ଏବଂ ଅନ୍ୟଟିରେ ଅର୍ଚ୍ଚିତା। ୨୦୧୭ରେ ଅରିନ୍ଦମଙ୍କର ଦୁଇଟି ସିନେମା ପରଦାକୁ ଆସିଛି। ଏ ବର୍ଷ ଅନ୍ୟ କୌଣସି ସିନେମାରେ ତାଙ୍କୁ ଦେଖିବାର ସମ୍ଭାବନା ନାହିଁ ,କାରଣ ତାଙ୍କର କୌଣସି ସିନେମାର ସୁଟିଂ ଚାଲୁନାହିଁ । ଏ ବର୍ଷ ତାଙ୍କ ଅଭିନୀତ ‘ରୋମିଓ ଜୁଲିଅଟ୍‌’ ଏବଂ‘ ଶିବା ନଟ୍‌ ଆଉଟ’ ରିଲିଜ୍‌ ହୋଇଛି। ଏଥିମଧ୍ୟରୁ ପ୍ରଥମଟିରେ ବର୍ଷା ପ୍ରିୟଦର୍ଶିନୀ ଏବଂ ଅନ୍ୟଟିରେ ଅର୍ଚ୍ଚିତା ଥିଲେ ଅରିନ୍ଦମଙ୍କ ନାୟିକା।
ପୂର୍ବବର୍ତ୍ତୀ ଖବର